**Közhasznúsági Jelentés 2012**

**BESZÁMOLÓ**

2012-ben az alapítvány tovább folytatta a gyermekek napközbeni ellátásának tevékenységét bölcsődében, családi napköziben, valamint a játszóházi foglalkozások keretében.

Az alapítvány főbb bevételei az évben a közhasznú tevékenység támogatásából, valamint az állami normatívából tevődtek össze. Az év első felében alapítványi hozzájárulást kaptunk, majd a törvényi rendelkezések értelmében térítési díjat szedtünk a gyermekek napközbeni ellátásáért. További bevételi forrásunk volt a jövedelemadó utáni 1%-os juttatások. Bevételeink sajnos nem érték el az előző évit. A bölcsődés gyerekek száma átlagosan 15 - 16 között mozgott, a családi napközit 4 - 5 gyermek látogatta az év során.

2012-ben mintegy 150.000 Ft-ot kaptunk 1%-ként a 2011-es jövedelemadók után. Az összeget a bölcsődei udvar elkerítése érdekében kerítés építésére fordítottuk, valamint az elhasználódott udvari játékok pótlására.

A közhasznú tevékenység ráfordítására szolgált a bevételek nagy része. Sajnos az épület állaga miatt a működési költségeink nagy mértéket öltenek és a bérleti díj is növekedett az inflációs rátával. A foglalkoztatottak utáni járulékok növekedéséből adódóan a személyi jellegű ráfordítások 2012-ben tovább nőttek.

Az állami normatívát teljes egészében a bölcsőde és családi napközi folyó költségeire (bérjellegű kiadások, bérleti díjak, rezsi költségek), a csoportszobák berendezéseire, játékállományunk bővítésére fordítottuk. Az alapítványi hozzájárulások nagy részét is a fentiekre költöttük. A kölcsönök visszafizetésére a támogatások szolgáltak. Marketing tevékenységre, reklámra és könyv megjelenésre is többet költöttünk a tavalyi évnél. A hozzájárulásokból fedeztük a közhasznú tevékenységen túli egyéb tevékenységek költségeit pl. gyermeknapi műsorok, karácsonyi műsorok, kreatív és zenei foglalkozások, valamint eszközök bérlése (pl. légvár). Az étkezési térítési díjakat teljes egészében a gyermekek étkeztetésére fordítottuk.

Az év elején csökkentett létszámmal dolgoztunk, önkéntesek segítségével. 2012. áprilisban állt két új munkatárs, ezután ismét négy főállású gondozónővel láttuk el a feladatokat. A bölcsődevezető további képesítést szerzett. Egyik gondozónőnk májusban a módszertani bölcsőde továbbképzésén vett részt. A családi napközi vezetését továbbra is az egy főállású dolgozó látta el. Az év során jöttek hozzánk gondozónő tanulók, akik néhány hétig beletanultak a munkába.

2012-ben a Kormányhivatal, valamint vele együtt az ANTSZ és Módszertan a Családi Napközit ellenőrizte. Az ellenőrzés nagyrészt rendben talált mindent, a dokumentációban tapasztalt esetleges hiányosságokat pótoltuk.

A játszóházban tovább folytatódtak a jól bevált játszóházi programok. Valamint az igények és a lehetőségek alapján új programokkal bővültek melyek elsősorban kisgyermekeknek és kismamáknak szóltak. Tapasztalatunk alapján az irányított foglalkozásokra - amin a gyermekekkel együtt az édesanyák, édesapák is részt vesznek - továbbra is nagyobb a mamák igénye, mint a néhány órás felügyeletre. A játszóházi tevékenység önmagában veszteséges volt, alapítványi hozzájárulásból tudjuk fedezni a költségeket. 2012. novemberében a játszóházi tevékenységet a pestszentimrei játszóházban véglegesen megszüntettük, átadtuk a Márai Katalin által vezetett alapítványnak. A berendezések az évek során amortizálódtak, illetve átkerültek a bölcsődénkbe.

A 2012-es évben vállalkozói tevékenységet nem folytattunk. Induló tőkénk (2007-ben 100.000 Ft.) nem gyarapodott. A tisztségviselők díjazás nélkül látták el feladataikat.

Budapest, 2013-03-13

 Alapítvány Képviselője